ΚΑΝΟΝΙΣΜΟΣ (ΕΚ) αριθ. 1145/97 ΤΗΣ ΕΠΙΤΡΟΠΗΣ της 24ης Ιουνίου 1997 για καθιέρωση ειδικού καθεστώτος εκδόσεως πιστοποιητικών εξαγωγής στον αμπελοοινικό τομέα έως τις 31 Αυγούστου 1997

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 536/97 (2), και ιδίως το άρθρο 52 παράγραφος 3,

Εκτιμώντας:

ότι, για την υπόλοιπη περίοδο της περιόδου εμπορίας 1996/97, παραμένει ακόμη ορισμένη ποσότητα και ορισμένος διαθέσιμος προϋπολογισμός μετά τις δεσμεύσεις των συμφωνιών της ΓΣΔΕ, για τη χορήγηση επιστροφών κατά την εξαγωγή 7 ότι πρέπει να προβλεφθούν ειδικές διατάξεις όσον αφορά τις αιτήσεις και την έκδοση των πιστοποιητικών εξαγωγής στο πλαίσιο των διαθεσιμοτήτων αυτών, ώστε να αποφευχθούν καταστάσεις που είναι δυνατόν να οδηγήσουν σε στρεβλώσεις του ανταγωνισμού μεταξύ των ενδιαφερομένων επιχειρηματιών 7 ότι οι διατάξεις αυτές μπορεί να είναι συμπληρωματικές ή παρεκκλιτικές από τις διατάξεις που προβλέπονται στον κανονισμό (ΕΚ) αριθ. 1685/95 της Επιτροπής, της 11ης Ιουλίου 1995, περί θεσπίσεως καθεστώτος εκδόσεως πιστοποιητικών εξαγωγής στον αμπελοοινικό τομέα (3), όπως τροποποιήθηκε τελευταία από τον κανονισμό (ΕΚ) αριθ. 561/97 (4), και από τις διατάξεις του κανονισμού (ΕΟΚ) αριθ. 3388/81 της Επιτροπής, της 27ης Νοεμβρίου 1981, περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον αμπελοοινικό τομέα (5), όπως τροποποιήθηκε τελευταία από τον κανονισμό (ΕΚ) αριθ. 257/96 (6) 7

ότι απαιτούνται συμπληρωματικές ή παρεκκλιτικές διατάξεις όσον αφορά τη φύση των επιχειρηματιών που μπορούν να υποβάλουν αιτήσεις χορηγήσεως πιστοποιητικών εξαγωγής, τον αριθμό των αιτήσεων ανά επιχειρηματία ανά εβδομαδιαία περίοδο, την ανωτάτη ποσότητα κάθε αιτήσεως ώστε να διασφαλισθεί δίκαιη κατανομή της διαθέσιμης ποσότητας μεταξύ των ενδιαφερομένων επιχειρηματιών που ασκούν εξαγωγικές δραστηριότητες 7 ότι, επιπλέον, πρέπει να προβλεφθούν ειδικά μέτρα τα οποία πρέπει να εφαρμόσει η Επιτροπή σε περίπτωση πρόωρης, ενδεχομένως, εξαντλήσεως της ποσότητας ή του διαθέσιμου προϋπολογισμού 7 ότι πρέπει επίσης να περιοριστεί η διάρκεια ισχύος των πιστοποιητικών αυτών έως το τέλος της τρέχουσας περιόδου και να αυξηθεί η εγγύηση που θα κατατεθεί κατά την υποβολή της αίτησης χορηγήσεως πιστοποιητικού που προβλέπεται στο άρθρο 4 παράγραφος 2 του κανονισμού (ΕΟΚ) αριθ. 3388/81 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι διατάξεις του κανονισμού (ΕΚ) αριθ. 1685/95 εφαρμόζονται για τις αιτήσεις και την έκδοση των πιστοποιητικών εξαγωγής που αναφέρονται από τον παρόντα κανονισμό, με τις συμπληρωματικές ή παρεκκλιτικές διατάξεις που προβλέπονται στο παρόν άρθρο.

2. Οι αιτήσεις πιστοποιητικών εξαγωγής στο πλαίσιο του παρόντος κανονισμού επιφυλάσσονται στους επιχειρηματίες που παρέχουν αποδείξεις ότι η δραστηριότητά τους ως επιχειρήσεων στον αμπελοοινικό τομέα άρχισε τουλάχιστον από την αρχή της αμπελοοινικής περιόδου 1996/97.

3. Οι αιτήσεις που υποβάλλονται από κάθε επιχειρηματία για κάθε εβδομαδιαία περίοδο μπορούν να αφορούν συνολική ποσότητα η οποία δεν μπορεί να υπερβαίνει τα 5 000 hl για τους οίνους και τα 500 hl για τα γλεύκη σταφυλών.

4. Σε περίπτωση εξαντλήσεως της προβλεπομένης ποσότητας ή του διαθέσιμου προϋπολογισμού, η Επιτροπή καθορίζει ενιαίο ποσοστό αποδοχής των υποβαλλομένων αιτήσεων ή/και αναστέλλει την κατάθεση αιτήσεων πιστοποιητικών εξαγωγής έως τις 31 Αυγούστου 1997.

Άρθρο 2

1. Κατά παρέκκλιση από το άρθρο 3 του κανονισμού (ΕΟΚ) αριθ. 3388/81, η διάρκεια ισχύος των πιστοποιητικών εξαγωγής που εκδίδονται στο πλαίσιο του παρόντος κανονισμού περιορίζεται έως τις 31 Αυγούστου 1997.

2. Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 3388/81, η εγγύηση για τα ζητούμενα πιστοποιητικά εξαγωγής στο πλαίσιο του παρόντος κανονισμού καθορίζεται σε 15 Ecu ανά εκατόλιτρο για τα προϊόντα που υπάγονται στους κωδικούς ΣΟ 2009 60 11, 2009 60 19, 2009 60 51, 2009 60 71, 2204 30 92 και 2204 30 96 και σε 5 Ecu ανά εκατόλιτρο για τα άλλα προϊόντα του τομέα.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Ιουλίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 83 της 25. 3. 1997, σ. 5.

(3) ΕΕ αριθ. L 161 της 12. 7. 1995, σ. 2.

(4) ΕΕ αριθ. L 85 της 27. 3. 1997, σ. 34.

(5) ΕΕ αριθ. L 341 της 28. 11. 1981, σ. 19.

(6) ΕΕ αριθ. L 34 της 13. 2. 1996, σ. 11.